
Програма „Образование“ 2021-2027 г. (УО на ПО) обяви за кандидатстване на 30.05.2025 г. процедура за директно предоставяне на безвъзмездна финансова помощ BG05SFPR001-1.002 „Достъп до образование за всяко дете“ по Приоритет 1 „Приобщаващо образование и образователна интеграция“ на ПО.

Проекта е с продължителност 18 месеца, не по-късно от 08.04.2027 г.
Специфични цели:
· подобряване достъпа до образование за всяко дете с акцент устойчиво прилагане и надграждане на Механизма за обхват и задържане на деца и ученици в образователната система;
· подобряване на ефективното функциониране на механизма за съвместна работа на институциите по обхващане и включване в предучилищно и училищно образование и предотвратяване на отпадането от образователната система на деца и ученици;
· повишаване на степента на обхват в образователната система на деца и ученици от уязвими групи, включително роми, търсещи или получили международна закрила и мигранти;
· насърчаване на ефективни училищни общности за утвърждаване на положително отношение към образованието при взаимодействие с децата и родителите.
· идентифициране и връщане на необхванатите и отпаднали деца и ученици, подкрепа на техните семейства, обучения и методическа подкрепа на екипите за обхват, работа с родители чрез информиране, ангажиране и съвместни дейности с цел изграждане на доверие и повишаване на осведомеността относно значението на образованието.
· разширяване на мрежата от специалисти, допълнителни обучения, споделяне на добри практики и създаване на устойчиви механизми за превенция на отпадането на деца и ученици от образователната система.
Целевите групи по проекта са:
· деца и ученици в задължителна за обучение възраст (4-16 години) в три общини на област Хасково с най много необхванати деца и ученици - община Хасково, Димитровград и Харманли.
· родители на деца и ученици, които са необхванати, отпаднали или застрашени от отпадане.
· учители, педагогическите специалисти и членове на екипите за обхват; експерти от РУО
· възпитатели, психолози, педагогически съветници, социални работници, образователни медиатори и др
· райони/екипи за обхват в общини Хасково, Димитровград и Харманли, в които са концентрирани най-голям брой необхванати деца и ученици или с най-висок риск на отпадане от образователната система, както и такива, които имат най-голяма нужда от оказване на допълнителна подкрепа по отношение на педагогическите специалисти и членове на екипите за обхват.
Дейностите по проекта са:
· Дейност 1. Подкрепа на Механизма за съвместна работа на институциите по обхващане и включване в предучилищно и училищно образование и предотвратяване на отпадането на деца и ученици
· Под дейност 1.1. Допълване на екипите за обхват на местно ниво.
· Под дейност 1.2. Обучения за повишаване на капацитета и уменията на екипите за обхват.
· Под дейност 1.3. Работа с родители за разясняване на ползите от образованието.
[bookmark: _GoBack]· Под дейност 1.4. Изграждане на устойчиви институционални партньорства и сплотени образователни общности.
Институцията, която представлявате е партньор по проект BG05SFPR001-1.002-0015 „Образование без изключения“, по процедура за директно предоставяне на безвъзмездна финансова помощ BG05SFPR001-1.002 „Достъп до образование за всяко дете“, одобрен за финансиране от Ръководителя на Управляващия орган на Програма „Образование“ 2021-2027 г.

